section_heading: Dijagnostika
paragraph_text: Bolest se dijagnosticira uz pomoć kliničkog pregleda zglobova, radioloških pretraga (Rtg zglobova, UZV zglobova), nalaza upalnih parametara (CRP, SE) i imunoloških pretraga za reumatoidni faktor (RF) i anticitrulinska protutijela (anticitrulinski ciklički peptid, anti-CCP). Navedene pretrage dio su kriterija koje su 2010. zajedno donijele organizacije ACR (engl. American College of Rheumatology) i EULAR (engl. European League Against Rheumatism), koji se koristi za pomoć u dijagnosticiranju bolesti.